Tänane võistluspäev on lõppenud ning Priit "ESTPatrik" Türner läheb põhiturniiri oma grupi avapäevalt homme jätkuvale võistlusele 52 825 punktiga. Loodetavasti õnnestub õhtu jooksul teha põhjalikum võistluspäeva kokkuvõte ja saada Priidult ka veel mõned kommentaarid, kuidas ta stäki nii kenasti üles sai. Mauri Dorbek on paraku kukkunud välja side event'ilt auhinnarahadesse jõudmata. Kuuleme temast aga juba homsel põhiturniiri teisel päeval, kuhu ta läheb stäkiga 45 525. Lisaks Priidule ja Maurile alustab homme kell 12 ka Ivar stäkiga 40 925.